Hankeleping
06.08.2024 nr 2-2/24/760-1

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn),
keda esindab direktori 07.12.2020 käskkirja nr 77 alusel hangete osakonna juhataja Ivar Janson, edaspidi nimetatud ostja

ja

Kulinaaria OÜ (registrikood 12304610, asukoht Harju maakond, Tallinn, Lasnamäe linnaosa, Taevakivi tn 7, 13619), keda esindab põhikirja alusel juhatuse liige Andres Heinver, edaspidi nimetatud müüja,

on sõlminud dünaamilise hankesüsteemi „Toiduained ja valmistoit“ (viitenumber 271229) seotud hanke „Toitlustuskomplekside jahutatud valmistoit“ (viitenumber 282729) tulemusel hankelepingu.

1.	Lepingu ese

1.1.	Lepingu esemeks on erinevate jahutatud toiduainete ostmine koos kauba kohale toimetamisega (edaspidi kaup) ostmine.
1.2.	Lepingu alusel esitatakse tellimusi ostja vajaduse põhiselt. Tellimuses täpsustatakse kauba nimetus, kogus ja tarnekoht.

2.	Kauba üleandmine ja vastuvõtmine

2.1.	Tellimuses nimetatud toode, seal toodud koguses, tuleb tarnida ostja poolt antud sihtkohta tellimuses määratud tähtaja jooksul, kui tellimuses ei lepita kokku, et ostja läheb kaubale ise järgi väljastuspunkti.
2.2.	Kui müüjal ei ole võimalik tellimuses märgitud toodet tarnida, on ta kohustatud selle kokkuleppel ostja kontaktisikuga asendama samaväärse tootega. 
2.3.	Ostja võib keelduda tellitud kauba vastuvõtmisest, kui:

2.3.1.	saadetist ei ole võimalik veovahendilt maha laadida pakendi mittevastavuse või kahjustatuse tõttu;
2.3.2.	tarnitud saadetis ei vasta sisult tellimusele;
2.3.3.	saatedokument on vormistatud ebaõigesti ja/või kauba kogus ja saatedokumendid ei ole vastavuses;
2.3.4.	visuaalse vaatluse tulemusena on ilmne, et kaup on ebakvaliteetne.

2.4.	Müüja esitab saatelehe koos kaubaga või hiljemalt kauba üleandmise hetkel.
2.5.	Müüja kohustub lisaks saatelehele andma ostjale üle kõik dokumendid, mis on vajalikud kauba vastuvõtmiseks, valdamiseks, kasutamiseks ja käsutamiseks. 
2.6.	Saatelehe puudumise korral on ostjal õigus vastav kaup enda valdusesse võtta, kuid üleandmine-vastuvõtmine loetakse toimunuks korrektse saatelehe kättesaamisel.

3.	Maksetingimused

3.1.	Kõik saatedokumendid (k.a. arved, mis esitatakse ka masintöödeldavana arvekeskusesse) tuleb edastada läbi Telema keskkonna, PDF formaadis tellija e-posti aadressile ning  buum@rkik.ee e-posti aadressile.

3.2.	Müüja esitab kauba kohta e-arve (masintöödeldavas XML-formaadis), millele on märgitud:

Riigi Kaitseinvesteeringute Keskus, Järve 34a, 11314 Tallinn, registrikood 70009764
Kontaktisiku nimi;
Seotud hanke lepinguosa viitenumber 282729001000001;
Hankelepingu number 2-2/24/760-1 ;
Kauba kogus, nimetus, ühiku hind ja muu vajalik teave.

4.	Kauba kvaliteet

4.1.	Kauba kvaliteet peab vastama Eesti Vabariigis kehtivatele nõuetele. Ostja nõudmisel on müüja kohustatud esitama kauba kohta kehtiva vastavusdeklaratsiooni.
4.2.	Ostjale üle antav kaup peab olema ohutu inimese tervisele ning vastama õigusaktides sätestatud nõuetele (toiduseadus § 12 lg 1) ning vastama tehnilises kirjelduses sätestatud tingimustele, liigi, kirjelduste ja pakendi osas.
4.3.	Müüja peab tagama toidu jälgitavuse Euroopa Parlamendi ja nõukogu määruse (EÜ) nr 178/2002 artikli 18 kohaselt. 
4.4.	Müüja peab järgima toidu pakendil või saatedokumendil märgitud säilitamisnõudeid, mille määrab toidu tootja, töötleja, sealhulgas valmistaja või pakendaja kestvuskatsetega.
4.5.	Toodete pakendile ja etiketile kantud märgistus peab olema selgelt nähtav, kergesti loetav, kulumiskindel ja püsiv, kaasa arvatud ka siis, kui pakend on avatud.

5.	Kontaktisikud

5.1.	Ostja kontaktisik kauba üleandmisel ja vastuvõtmisel on tellimuse esitaja ja lepingu täitmise osas on Elen Perolainen, elen.perolainen@rkik.ee, +372 5343 8187 ning Marcus Põlluvee, marcus.polluvee@rkik.ee, +372 525 8465.
5.2.	Müüja kontaktisik on Merje Kips, merje.kips@kulinaariatoit.ee; +372 502 0624.
5.3.	Kõik teated, millel ei ole õiguslikku tagajärge võivad olla esitatud kirjalikku taasesitamist võimaldavas vormis e-kirja teel ning peavad olema adresseeritud lepingu kontaktisikutele.
5.4.	Kontaktisiku või muude andmete muutumisest teatab pool ühepoolse avaldusega teisele poolele viivitamata, hiljemalt 5 päeva jooksul muudatuse toimumisest arvates. Nimetatud teadet ei loeta lepingu muudatuseks.

6.	Lepingu jõustumine ja lõppemine

6.1.	Leping jõustub, kui ostja on selle allkirjastanud ning kehtib 12 kuud või poolte lepinguliste kohustuste täitmiseni.
6.2.	Lepingu lahutamatuteks osadeks on leping ja selle lisad, üleandmise - ja vastuvõtmise aktid/saatelehed, pooltevahelised kirjalikud teated ning kõik lepingu muudatused ja muud lisad.
6.3.	Leping on koostatud ühes eksemplaris ja allkirjastatud digitaalselt. 

7.	Lisad

7.1.	Lisa 1. Tehniline kirjeldus;
7.2.	Lisa 2. Näidisostukorvi vorm
7.3.	Lisa 3. Hinnakiri;
7.4.	Lisa 4. Hankelepingu üldtingimused;
7.5.	Lisa 5. Julgeolekutingimused.

Ostja:

(allkirjastatud digitaalselt)

Ivar Janson
hangete osakonna juhataja	
Müüja:

(allkirjastatud digitaalselt)

Andres Heinver
juhatuse liige